ลุ้นยอดขายปลาเส้นพุ่งดันกำไร Q3 “นิวเถ้าแก่ฯ PM” โตกระฉูด 22% “โนมูระ” ยันเป้าเดิม17.40บ.
ลุ้นยอดขายปลาเส้นพุ่งดันกำไร Q3/60 "นิวเถ้าแก่ฯ PM" โตกระฉูด 22% "บล.โนมูระฯ" ยืนยันราคาเป้าหมายเดิม 17.40 บาท
30 ต.ค. 2560

ผู้สื่อข่าวรายงานว่า แนวโน้มผลประกอบการไตรมาส 3/60 ของ บริษัท พรีเมียร์ มาร์เก็ตติ้ง จำกัด (มหาชน) หรือ PM มีโอกาสที่จะฟื้นตัว 22.4% เทียบจากไตรมาสก่อน โดยใช้ฐานของกำไรปกติในไตรมาส 2/60 ที่ 84.3 ล้านบาท และจะปรับตัวขึ้นโดดเด่นที่สุดในไตรมาส 4/60 จากคาดการบริโภคในประเทศเริ่มฟื้นตัวต่อเนื่องไปจนถึงปี 61 จากมาตรการกระตุ้นการบริโภคของภาครัฐในช่วงปลายปี
โดยบทวิเคราะห์ บริษัทหลักทรัพย์โนมูระ พัฒนสิน จำกัด (มหาชน) มองว่ายอดขาย TARO ในต่างประเทศของ PM ออกมาในระดับที่ดี ยืนยันคำแนะนำ “ซื้อ” คาดว่าตลาดให้น้ำหนักต่อผลประกอบการในไตรมาส 3/60 ค่อนข้างมาก โดยคาดว่าจะเริ่มเห็นสัดส่วนรายได้ของยอดขายในต่างตลาดประเทศเพิ่มขึ้น ชดเชยในประเทศที่รายได้ฟื้นตัวแบบค่อยเป็นค่อยไป ซึ่งโอกาสเติบโตในตลาดต่างประเทศใหญ่ จะผลักดันให้ PM มีโอกาสเติบโตได้อย่างรวดเร็ว จากฐานต่ำเดิมในปี 59 มีสัดส่วนเพียงราว 0.5% ของรายได้รวม
นอกจากนี้คาดว่ากำไรปกติไตรมาส 3/60 จะอยู่ที่ 103.2 ล้านบาท เติบโต 1.5% เทียบจากปีก่อน และฟื้นตัวเด่น 22.4% เทียบจากไตรมาสก่อน เปรียบเทียบโดยใช้ฐานของกำไรปกติในไตรมาส 2/60 ที่ 84.3 ล้านบาท จากในไตรมาสก่อนหน้ามีบันทึกกำไรพิเศษ สอดคล้องกับคาดรายได้รวมที่ 1.05 พันล้านบาท ทรงตัว 1% เทียบจากปีก่อน แต่ลดลง 8% เทียบจากไตรมาสก่อน (บันทึกรายได้พิเศษขายหุ้น)
โดยหากอิงจากฐานรายได้ปกติ จะฟื้นตัว 5.7% เทียบจากไตรมาสก่อน ได้แรงหนุนจากการบริโภคฟืนตัวธุรกิจจัดจำหน่ายและยอดขายปลาทาโร่ที่ฟืนตัวต่อเนื่องประกอบกับจากฐานต่ำไตรมาสก่อนหน้าที่เป็น Low Season ส่งผลให้ คาดอัตรากำไรขั้นต้น (GPM) อยู่ในระดับที่ดี 30.5% (ไตรมาส 3/59 ที่ 28.8%) และอัตรากำไรสุทธิทรงตัวที่ 9.8% (ไตรมาส 3/59 ที่ 9.8%)
อย่างไรก็ตาม ยังคงมุมมองผลประกอบการจะฟื้นตัวในไตรมาส 3/60 และโดดเด่นที่สุดในไตรมาส 4/60 จากคาดการบริโภคในประเทศเริ่มฟื้นตัวต่อเนื่องไปจนถึงปี 61 จากมาตรการกระตุ้นการบริโภคของภาครัฐในช่วงปลายปี ประกอบกับ ฝั่งธุรกิจส่งออกปลาทาโร่ในตลาดจีนคาดเริ่มรับรู้รายได้ในไตรมาส 1/60 ส่วนตลาดเวียดนาม เริ่มขายเป็นทางการในไตรมาส 4/60
ขณะที่ตลาดเกาหลี ขายส่งให้ Local Distributor ไปดำเนินการต่อ รับรู้รายได้ทันที ด้านตลาดลาว รับรู้รายได้หลักในไตรมาส 4/60 ส่วนตลาดกัมพูชา ขายซอสมะเขือเทศ คาดเห็นรายได้ในไตรมาส 4/60 รวมถึง เดินหน้าขยายฐานลูกค้ากลุ่มธุรกิจทูน่ากระป๋องในสหรัฐฯและญี่ปุ่นเพิ่มเติม
พร้อมแตกไลน์สินค้า ต่อยอดสู่อาหารสัตว์ระดับ Premium (คล้ายคลึง บริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN) ส่งขาย Developed Market มีอัตรากำไรในระดับสูง หนุนรายได้กลุ่มธุรกิจอาหารกระป๋องเติบโตเด่นในช่วงถัดไป
ทั้งนี้คาดมี Upside risk ต่อประมาณการของยอดขาย TARO ในต่างประเทศคงคำแนะนำซื้อและอิงมูลค่าพื้นฐานปี 60 ที่ี 17.4 บาท รอดูผลประกอบการในไตรมาส 3/60 หากทำได้ดีกว่าที่คาดไว้เดิม มีแนวโน้มปรับประมาณการขึ้นพร้อมปรับไปใช้มูลค่าพื้นฐานใหม่ปี 61 จากมี Upside Risk จากประมาณการยอดส่งออก TARO ไปต่างประเทศ โดยทุกๆ ยอดขายที่มากกว่าคาด 100/200/300 ล้านบาทจะเพิ่มมูลค่าพื้นฐาน 1.5%/3%/4.5% ดังตารางประกอบ

*คลิกที่ตารางเพื่อขยายขนาดรูปภาพ
ด้านราคาหุ้น PM ล่าสุด ณ เวลา 11.08 น. อยู่ที่ 14.60 บาท บวก 0.60 บาท หรือ 4.29% สูงสุดที่ 14.70 บาท ต่ำสุดที่ 14.10 บาท ด้วยมูลค่าซื้อขาย 283.57 ล้านบาท